Р Е П У Б Л И К А   Б Ъ Л Г А Р И Я
НАРОДНО СЪБРАНИЕ
Проект

З  А  К  О  Н

за изменение и допълнение на Закона за оръжията, боеприпасите, взривните вещества и пиротехническите изделия

(Обн., ДВ, бр. 73 от 2010 г.; изм. и доп., бр. 88 от 2010 г., бр. 26 и 43 от 2011 г., бр. 44 и 73 от 2012 г., бр. 66, 68 и 70 от 2013 г., бр. 53 и 98 от 2014 г., бр. 14, 56, 79, 94 и 95 от 2015 г. и бр. 47, 81 и 103 от 2016 г.)

§ 1. В чл. 17, ал. 1 се правят следните изменения:
1. В т. 1 думите „Единен идентификационен код (ЕИК), когато лицата са регистрирани по реда на Търговския закон, или“ се заличават.
2. Точка 9 се изменя така:
„9. свидетелство за съдимост, диплома за завършено висше образование на ръководителите на производство и документ за придобита специалност за персонала по чл. 14, ал. 1, т. 4-7, като при издадена диплома от чуждестранно висше училище се посочва номерът, под който документът е регистриран в Националния център за информация и документация или съответното висше училище, където лицето продължава обучението си.“
3. В т. 10 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 2. В чл. 18  т. 1 се отменя.
§ 3. В чл. 19, ал. 2 думите „Министерството на регионалното развитие и благоустройството“ и запетаята след тях се заличават.
§ 4. В чл. 23, ал. 2, след думите „ал. 1“ се поставя запетая и се добавя „т. 1, 2, 4 и 5“.

§ 5. В чл. 37 се правят следните изменения:
1. В т. 3 думите „копие от трудов договор“ и запетаята пред тях се заличават.
2. В т. 4 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 6. В чл. 41, ал. 2, след думите „ал. 1“ се поставя запетая и се добавя „т. 1, 2 и 4“.
§ 7. В чл. 61, ал. 3 думите „ЕИК, когато са регистрирани по реда на Търговския закон, или удостоверение за вписване в регистъра по Закона за юридическите лица с нестопанска цел, или“ се заличават.
§ 8. В чл. 62, т. 5 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 9. В чл. 63а, т. 3 думите „копие на трудов договор“ и поставената след тях запетая се заличават.
§ 10. В чл. 65, ал. 2, т. 1 думите „ЕИК, когато са регистрирани по реда на Търговския закон, или удостоверение за вписване в регистъра по Закона за юридическите лица с нестопанска цел, или“ се заличават.
§ 11. В чл. 70, ал. 2, след думите „ал. 1“ се поставя запетая и се добавя „т. 1 и 2“.
§ 12. В чл. 76, ал. 6 думите „ЕИК, когато са регистрирани по реда на Търговския закон, или удостоверение за вписване в регистъра по Закона за юридическите лица с нестопанска цел, или“ се заличават.
§ 13. В чл. 77, ал. 4, изречение второ думите „придружено с копия от съответните разрешения“ се заличават.

§ 14. В чл. 79, ал. 2 се правят следните изменения:
1. В т. 4 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
2. В т. 5 думите „копие на трудов договор“ и запетаята след тях се заличават.
§ 15. В чл. 80 се правят следните изменения:
1. В ал. 3:
а) в т. 3 думите „ЕИК, когато са регистрирани по реда на Търговския закон, или“ се заличават;
б) в т. 4 думите „копие на трудов договор“ и запетаята след тях се заличават. 
2. В ал. 5, т. 1 думите „ЕИК, когато са регистрирани по реда на Търговския закон, или удостоверение за вписване в регистъра по Закона за юридическите лица с нестопанска цел, или“ се заличават.
§ 16. В чл. 81 се правят следните изменения:
1. В ал. 1  т. 2 се отменя.
2. В ал. 3 се правят следните изменения:
а) точки 1 и 3 се отменят;
б) в т. 2 думите „трудово или“ се заличават.
§ 17. В чл. 81а, ал. 3, т. 1 думите „ЕИК, когато са регистрирани по реда на Търговския закон, или удостоверение за вписване в регистъра по Закона за юридическите лица с нестопанска цел, или“ се заличават.
§ 18. В чл. 86, ал. 2 се създава изречение второ:
„Не се представят документи, свързани с промяна на търговската регистрация/регистрацията като юридическо лице с нестопанска цел.“
§ 19. В чл. 96, ал. 2 думите „придружено с копие на разрешението за носене и употреба” се заличават.

§ 20. В чл. 101 се правят следните изменения:
1. Точка 1 се отменя.
2. В т. 2 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 21. В чл. 112  ал. 2 се изменя така:
1. Точка 1 се отменя.
2. В т. 4 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 22. В чл. 114, ал. 2  т. 1 се отменя.
§ 23. В чл. 115, ал. 3  т. 1 се отменя.
§ 24. В чл. 116, ал. 4 думите „копие от разрешението за носене и употреба на огнестрелното оръжие, две снимки с размер 3 на 4 см и” се заличават.
§ 25. В чл. 121, ал. 2 се правят следните изменения:
1. В т. 1 думите „ЕИК, когато са регистрирани по реда на Търговския закон, или“ се заличават;
2. Точка 3 се отменя.
3. В т. 8 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 26. В чл. 122, ал. 2  т. 1 се отменя.
§ 27. В чл. 126б, ал. 2 думите „копие на притежаваните разрешения, издадени по този закон” и запетаята след тях се заличават.

§ 28. В чл. 128, ал. 2, т. 4 думите „се представя копие на документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“.
§ 29. В чл. 135, т. 3 думите „се представя копие от документ, удостоверяващ правото да се извършва дейност по чл. 5, ал. 1, т. 5 от Закона за частната охранителна дейност, издаден на лицето по реда на Закона за частната охранителна дейност“ се заменят с „това обстоятелство се отразява в заявлението и се проверява служебно“. 

заключителна разпоредба

Параграф единствен. Законът влиза в сила от 1 януари 2018 г.

Законът е приет от 44-ото Народно събрание на …………………… 2017 г. и е подпечатан с официалния печат на Народното събрание.

ПРЕДСЕДАТЕЛ НА
НАРОДНОТО СЪБРАНИЕ:

(Димитър Главчев)

М  О  Т  И  В  И

към проекта на Закон за изменение и допълнение на 
закона за оръжията, боеприпасите, взривните вещества и пиротехническите изделия

1. Причини, които налагат приемането на законопроекта:
Подготовката на проект на Закона за изменение и допълнение на Закона за оръжията, боеприпасите, взривните вещества и пиротехническите изделия (ЗИДЗОБВВПИ) е инициирана с оглед необходимостта от изпълнение на Решение № 496 на Министерския съвет от 2017 г. за изпълнение на Решение № 338 на Министерския съвет от 2017 г. за приемане на мерки за намаляване на административната тежест върху гражданите и бизнеса чрез премахване на изискването за предоставяне на някои официални документи на хартиен носител и на Решението по т. 26 от Протокол № 36 от заседанието на Министерския съвет на 23 август 2017 г. относно Доклад за изпълнението на Решението по т. 30 от Протокол № 28 от заседанието на Министерския съвет на 28 юни 2017 г. за намаляване на административната и регулаторната тежест върху гражданите и бизнеса.
Предложените в ЗИДЗОБВВПИ промени с § 8, 10, 13-18, § 19, т. 2, 
§ 20 и 21 са инициирани вследствие на възможността от осигурен достъп до актуалната информация за всички издадени разрешения по закона – от всяка точка за контакт с Единен автоматизиран регистър „Контрол на общоопасните средства“ (ЕАР-КОС – регистъра по чл. 11 от ЗОБВВПИ), както и изградената към нето връзка с Автоматизираната информационна система „Български документи за самоличност“ (АИС БДС).
На основание чл. 26, ал. 4, изречение второ от Закона за нормативните актове срокът за провеждане на обществените консултации е 14-дневен. Съображенията за намаляване на срока за обществено обсъждане произтичат от кратките срокове за изпълнение на посочените по-горе решения на Министерския съвет.

2. Цели, които се поставят с приемането на законопроекта:
С приемането на проекта на ЗИДЗОБВВПИ се цели да бъдат извършени необходимите нормативни промени и да бъдат изпълнени Решение № 496 на Министерския съвет от 2017 г. и Решението по т. 26 от Протокол № 36 от заседанието на Министерския съвет на 23 август 2017 г. и намаляване на административната тежест върху гражданите и бизнеса, както и отпадане на изискването в закона при кандидатстване за получаване на разрешение за извършване на дейности по ЗОБВВПИ физическите и юридическите лица да представят документи, които могат да се набавят по служебен път.

3. Финансови и други средства, необходими за прилагането на новата уредба:
Приемането на проекта на ЗИДЗОБВВПИ не води до необходимост от осигуряване на допълнителни финансови средства.

4. Очаквани резултати от прилагането:
Освен изпълнението на Решение № 496 на Министерския съвет от 2017 г. и Решението по т. 26 от Протокол № 36 от заседанието на Министерския съвет на 23 август 2017 г. се очаква приемането на предлаганите промени да доведе до намаляване на административната тежест върху гражданите и бизнеса, както и отпадане на изискването в закона при кандидатстване за получаване на разрешение за извършване на дейности по ЗОБВВПИ физическите и юридическите лица да представят документи, които могат да се набавят по служебен път.

5. Анализ за съответствие с правото на Европейския съюз:
Със законопроекта не се предвижда въвеждане на европейско законодателство и не се регулират правоотношения, свързани с прилагане на правото на Европейския съюз (доколкото оставащото след промените условие за прилагане на копие от удостоверение за вписване в съответния регистър по националното законодателство на съответната държава членка в легализиран превод на български език, не следва да се приема като нова регулация, поради което не се налага и изготвяне на анализ за съответствие с правото на Европейския съюз.

МИНИСТЪР-ПРЕДСЕДАТЕЛ:

(Бойко Борисов)

Р е п у б л и к а   б ъ л г а р и я
МИНИСТЕРСКИ СЪВЕТ

№……….………………….		
……………..………………. 2017 г.	
ДО

ПРЕДСЕДАТЕЛЯ НА НАРОДНОТО СЪБРАНИЕ

г-н ДИМИТЪР ГЛАВЧЕВ

УВАЖАЕМИ ГОСПОДИН ГЛАВЧЕВ,

На основание чл. 87, ал. 1 от Конституцията на Република България изпращам Ви одобрения с Решение ................... на Министерския съвет от 2017 г. проект на Закон за изменение и допълнение на Закона за оръжията, боеприпасите, взривните вещества и пиротехническите изделия.

Приложения: 
1. Мотиви към проекта на Закон за изменение и допълнение на Закона за оръжията, боеприпасите, взривните вещества и пиротехническите изделия.
2. Частична предварителна оценка на въздействието.
3. Справка от Министерството на правосъдието за съответствие с Конвенцията за защита на правата на човека и основните свободи и с практиката на Европейския съд по правата на човека.

МИНИСТЪР-ПРЕДСЕДАТЕЛ:

  (Бойко Борисов)